Սըր **Դեյվիդ Էնթոնի Էնդրյու Էյմիս** (անգլ.՝ David Anthony Andrew Amess, մարտի 26, 1952(1952-03-26), Plaistow, Անգլիա - հոկտեմբերի 15, 2021(2021-10-15), Լի-օն-Սի, Անգլիա), բրիտանացի քաղաքական գործիչ, Պահպանողական կուսակցության խորհրդարանի անդամ (1983-2021)։

Կենսագրություն
--------------

Ծնվել է Էսսեքսում՝ էլեկտրիկի և դերձակուհու ընտանիքում։ Նա ուսումնասիրել է տնտեսությունն ու պետական կառավարումը Բորնմութի համալսարանում, այնուհետև կարճ ժամանակ աշխատել է որպես դպրոցական ուսուցիչ, անձնակազմի հավաքագրման խորհրդատու և տեղաբաշխող։ 1983 թվականին ընտրվել է Բազիլդոն շրջանի խորհրդարանի անդամ։ 1997 թվականից ընտրվել է Սաութենդ Ուեսթի օկրուգից։ 10 տարվա ընթացքում եղել է Մայքլ Պորտիլոյի անձնական խորհրդարանական քարտուղար։

Ըստ դավանանքի՝ կաթոլիկ է։ Հավատարիմ է եղել սոցիալ-պահպանողական քաղաքական հայացքներին։ Լինելով խորհրդարանի անդամ՝ պաշտպանել է կենդանիների պաշտպանության մասին օրինագծերը, մասնավորապես՝ 2004 թվականին կողմ է քվեարկել աղվեսի որսի արգելման մասին օրինագծին։ Մասնակցել է Ռաուլ Վալենբերգի հիշատակը հավերժացնելու արշավին և հանդես է եկել էնդոմետրիոզով հիվանդների աջակցությամբ։ Աջակցել է Բրեքսիթին և կողմ է եղել մահապատժի վերադարձին։

1983 թվականից ամուսնացած է եղել Ջուլիա Առնոլդի հետ, որդու և չորս դուստրերի հայր, այդ թվում՝ դերասանուհի Քեյթի Էյմիսը։

2021 թվականի հոկտեմբերի 15-ին սպանվել է Լի-Օն-Սի քաղաքի եկեղեցում ընտրողների հետ հանդիպման ժամանակ։ Սոմալիի ծագմամբ երիտասարդը դանակի բազմաթիվ հարվածներ է հասցրել նրան, որից խորհրդարանականը մահացել է։ Ոստիկանությունը հայտարարել է, որ սպանությունը կարող է հիմնավորվել իսլամիստական գաղափարներով։ Սպանության և ահաբեկչական գործողությունների նախապատրաստման մեղադրանքներ են առաջադրվել 25 ամյա Հարբի Ալի Կուլանեին՝ Սոմալիի վարչապետի նախկին խորհրդականի որդուն։

Տես նաև
-------

* Դեյվիդ Էյմիսի սպանությունը

Ծանոթագրություններ
------------------

1. ↑  Who's who (բրիտ․ անգլ.) — *(untranslated)*, 1849. — ISSN 0083-937X
2. 1 2 3 4  David Amess MP dies after being stabbed at constituency surgery, police say — Sky News, 2021.
3. 1 2  MP Sir David Amess stabbed at constituency meeting — BBC News, 2021.
4. ↑  Sir David Amess murder: Daughter files legal claim over death — 2024.
5. ↑  «David Amess obituary: Brexiteer, animal rights campaigner and committed local MP»։ *The Times* (անգլերեն)։ ISSN 0140-0460։ Վերցված է 15 October 2021
6. ↑  Lee Joseph (15 October 2021)։ «Sir David Amess: Conservative MP stabbed to death»։ *BBC News*։ Վերցված է 15 October 2021
7. ↑  «MP David Amess dies after being stabbed at constituency meeting»։ *The Guardian*։ 15 October 2021։ Վերցված է 16 October 2021
8. ↑  Faulkner Doug (15 October 2021)։ «Sir David Amess killing was terrorist incident, say police»։ *BBC News*։ Վերցված է 15 October 2021
9. ↑  Josh Glancy, Dipesh Gadher, Caroline Wheeler, Katie Tarrant and John Simpson (17 October 2021)։ «Father’s shock after son held over Sir David Amess murder»։ *The Sunday Times*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | Find A Grave · WikiTree |
|  |
| Չափորոշչային վերահսկողություն | GND: 1243287128 · LCCN: nb2022019771 · VIAF: 8503163464232105680002 · WorldCat VIAF: 8503163464232105680002 |

 |